钦定古今图书集成/方舆汇编/职方典/第1125卷 > 《楚江秋晓次石田翁韵》〈三首〉僧明秀
## 钦定古今图书集成/方舆汇编/职方典/第1125卷 > 《楚江秋晓次石田翁韵》〈三首〉僧明秀

睡起长年报水程，江花无数傍船明。汉阳人语舟横
渡，夏口鸡鸣月近城。寂寞阵图诸葛计，支离心事杜
鹃行。却从岁序悲黄叶，一夜湘潭白发生。

又

草寒霜渚梦悠悠。衡岳西风落木秋。病里断猿司马
泪。吟馀残月仲宣楼。自怜江汉犹迟暮。谁采芙蓉寄
《远游》。鸿雁一行斜不度。水光山色满汀洲。

又

“山川摇落露华晞，野寺鸣钟破曙晖。千里人烟江郭
静，数声渔笛水禽飞。寒催刀尺风霜早，日远关河信
息稀。丛菊又开身在客，长沙谁念未成衣。